**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie ponúk)**

**Výzva na predkladanie ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Zastúpený: Ing. Ján Barienčík, PhD., konateľ
Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

DIČ: 2020447583
IČ DPH:                    SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Kontaktná osoba:       Ing. Peter Ďurkovský, oddelenie verejného obstarávania
Telefón:                      +421 415660168
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Opravy skiel autobusov a trolejbusov vo vlastníctve Dopravného podniku mesta Žiliny s.r.o.**

**3. CPV kód predmetu obstarávania**

Spoločný slovník obstarávania (Hlavný slovník):

50112120-0 Výmena čelných skiel

50100000-6 Opravy, údržba a súvisiace služby pre vozidlá a príbuzné vybavenie

**4. Druh zákazky**

Služba

**5. Predpokladaná hodnota zákazky**

Predpokladaná hodnota zákazky: 30 630,00 EUR bez DPH / na obdobie 36 mesiacov

**6. Opis predmetu zákazky a jeho technická špecifikácia**

Predmetom zákazky je výber zhotoviteľa na zabezpečenie opráv jednotlivých skiel autobusov a trolejbusov, ktoré sú vo vlastníctve Dopravného podniku mesta Žiliny s.r.o.

Predmet zákazky zahŕňa najmä:

1.Opravy poškodení malého rozsahu

2.Opravy poškodení veľkého rozsahu, realizované výmenou skla

Opis predmetu zákazky a jeho technická špecifikácia sú podrobne uvedené v ***Prílohe č. 1*** tejto Výzvy, ktorá je zároveň Prílohou č. 1 Zmluvy o dielo (ďalej aj ako „ZoD“).

Predmetná zákazka nie je rozdelená na časti.

Variantné riešenia sa nepripúšťajú.

Elektronická aukcia sa neuplatňuje.

**Informácia k obhliadke:**

Obstarávateľ v prípade záujmu o obhliadku poskytne záujemcom možnosť zúčastniť sa osobne obhliadky miesta realizácie diela, aby sa mohli oboznámiť so skutočnosťami, ktoré môžu byť pre záujemcu nápomocné k určeniu ceny za predmet zákazky. Záujemcovia môžu nahlásiť svoj záujem zúčastniť sa obhliadky na e-mailovú adresu: peter.durkovsky@dpmz.sk (v kópii: lubomir.fides@dpmz.sk) a to v termíne: do 26.04.2021 vrátane tohto dňa**,** pričom v správe uvedú záujem zúčastniť sa obhliadky k zákazke *„Opravy skiel autobusov a trolejbusov vo vlastníctve Dopravného podniku mesta Žiliny s.r.o.“* a svoje údaje: meno, priezvisko, (ak je relevantné názov a sídlo organizácie), telefonický kontakt. Termín obhliadky bude oznámený e-mailom dňa 27.04.2021 tým záujemcom, ktorí o ňu prejavili záujem.

**7. Forma zmluvného vzťahu**

Obstarávateľ uzavrie s jedným úspešným uchádzačom Zmluvu o dielo podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 536 a nasl. zákona č. 513/1991 Zb. (Obchodný zákonník v platnom znení).

Zmluva o dielo bude s jedným úspešným uchádzačom uzavretá na obdobie 36 mesiacov.

Bližšie informácie o obchodno-zmluvných podmienkach sú uvedené v návrhu Zmluvy o dielo, ktorá je ***Prílohou č. 3*** tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

9.1 Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/uchádzačom a obstarávateľom (napr. v procese vysvetľovania a pod.).

V prípade zistenia porušenia ustanovení bodu 9.1 zo strany záujemcu/uchádzača si obstarávateľ vyhradzuje právo nezaradiť ponuku takého uchádzača do vyhodnotenia na základe hodnotiaceho kritéria podľa bodu 11. Výzvy.

**9.2 Komunikácia a spôsob výmeny informácií:**

-zaslanie výzvy na predkladanie ponúk subjektom: e-mailom;

-vysvetľovanie informácií uvedených vo Výzve na predkladanie ponúk a týkajúcich sa predmetu zákazky: e-mailom (platí aj pre záujemcu, ktorý žiada obstarávateľa o vysvetlenie);

-predkladanie ponúk zo strany uchádzača: **e-mailom** na adresu: peter.durkovsky@dpmz.sk;

-vysvetľovanie informácií uvedených v dokladoch ponuky uchádzača: e-mailom;

-informácia o výsledku vyhodnotenia ponúk zaslaná uchádzačom: e-mailom;

-doručenie odsúhlasenej a úspešným uchádzačom potvrdenej Zmluvy o dielo určenej na uzavretie: v listinnej forme na adresu sídla obstarávateľa;

-komunikácia v iných veciach súvisiacich so zákazkou: e-mailom;

V prípade nedodržania určenej formy komunikácie, t.j. spôsobu výmeny informácií a určených elektronických formátov vyhotovenia predkladaných dokumentov v ponuke si obstarávateľ vyhradzuje právo nezaradiť ponuku uchádzača do vyhodnotenia na základe hodnotiaceho kritéria podľa bodu 11. Výzvy.

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

**1)**Uchádzač predloží doklad – **Opis predmetu zákazky a jeho technická špecifikácia (ZoD).** Tento dokument je ***Prílohou č. 1*** tejto Výzvy. Uchádzač vyplní v závere dokumentu požadované údaje a tento podpísaný dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 1 návrhu Zmluvy o dielo (ZoD).

**2)**Uchádzač predloží doklad - **Identifikačné údaje uchádzača a návrh na plnenie kritérií (Cenník)**. Tento dokument je ***Prílohou č. 2*** tejto Výzvy. Uchádzač vyplní v dokumente požadované údaje a tento dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 2 návrhu Zmluvy o dielo.

**!!! Upozornenie: Ceny, ktoré uvedie uchádzač v Prílohe č. 2 sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa matematicky zaokrúhľujú na dve desatinné miesta.**

Subjekt, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť v návrhu na plnenie kritérií a v texte návrhu Zmluvy o dielo (t.j. na vyznačených miestach v dokumentoch).

**3)**Uchádzač v ponuke predloží doklad – **návrh Zmluvy o dielo**. Uchádzač použije ***Prílohu č. 3*** tejto Výzvy, ktorej obsahom je návrh obchodno-zmluvných podmienok. Do návrhu Zmluvy o dielo uchádzač vpíše všetky potrebné údaje podľa predtlače (miesta vyznačené žltým podfarbením textu). Pri uvádzaní údajov o Zhotoviteľovi v záhlaví Zmluvy o dielo v časti Zmluvné strany uchádzač uvádza tieto údaje v takej štruktúre a v poradí, aká je uvedená u Objednávateľa (Sídlo, IČO, DIČ...). Uchádzač nesmie meniť/dopĺňať text ustanovení v Zmluve o dielo (Článok I. až Článok X.) mimo vyznačených miest žltým podfarbením. Pod doplnení požadovaných údajov v Zmluve o dielo uchádzač odstráni žlté podfarbenie textu.

Návrh Zmluvy o dielo sa predkladá v ponuke ako naskenovaný dokument vo formáte .pdf.

Návrh Zmluvy o dielo musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh Zmluvy o dielo podpíše iná osoba, musí byť v ponuke predložený scan splnomocnenia od oprávnenej osoby na tento úkon vo formáte .pdf s úradne overeným podpisom.

Návrh Zmluvy o dielo obsahuje prílohy podľa Prílohy č. 1 a č. 2 tejto Výzvy.

Uchádzač v ponuke predkladá Prílohy č. 1 a 2 tejto Výzvy (ako súbory) iba v počte 1 ks za každý súbor, t.j. nie duplicitne.

**4)Doklady** **preukazujúce osobné postavenie uchádzača (podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov):**

Uchádzač predloží:

**a)**Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia\_1 uvedený v ***Prílohe č. 4*** tejto Výzvy. Uchádzač v Prílohe č. 4 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača. Uchádzač dokument  predkladá obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)**Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**. Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**5)**Uchádzač v ponuke predloží doklad - **Čestné vyhlásenie\_2**. Uchádzač na tento účel použije ***Prílohu č. 5*** tejto Výzvy. Uchádzač v Prílohe č. 5 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača.

Uchádzač dokument predkladá v ponuke naskenovaný vo formáte .pdf.

**6)**Uchádzač v ponuke predloží doklad - **Čestné vyhlásenie\_3**. Uchádzač na tento účel použije ***Prílohu č. 6*** tejto Výzvy. Uchádzač v Prílohe č. 6 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza všetky tieto údaje v súlade s údajmi uvedenými v obchodnom, resp. živnostenskom registri. Uchádzač uvedie požadované údaje v bode 1. a 2. čestného vyhlásenia a ak je to vhodné, doplní čestné vyhlásenie dokumentmi podľa bodu 3. čestného vyhlásenia. Uchádzač nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača.

Uchádzač dokument predkladá v ponuke naskenovaný vo formáte .pdf. Uvedené platí aj pre dokumenty podľa bodu 3. čestného vyhlásenia.

**Upozornenie:** Obstarávateľ upozorňuje záujemcov/uchádzačov, že pokiaľ obstarávateľ v procese vyhodnotenia ponúk zistí v ponuke uchádzača chýbajúci doklad a tento doklad obstarávateľ nedokáže zabezpečiť iným vhodným spôsobom (napr. z informačného systému verejnej správy a pod.), ponuka uchádzača nebude zaradená do vyhodnotenia na základe hodnotiaceho kritéria podľa bodu 11. Výzvy.

**11. Kritérium na vyhodnotenie ponúk**

Ponuky uchádzačov budú vyhodnocované na základe bodového hodnotenia.

Systém bodového hodnotenia ponúk uchádzačov pozostáva z nasledovných krokov (postup):

1. Stanovenie bodového ohodnotenia výmeny jednotlivých typov skiel, opráv skiel po odskočení kameňa a výmeny bočných líšt.

FNSD

BH = ------------------------------ x 100

CFN

BH = bodové hodnotenie podľa jednotlivých typov skiel, opráv skiel po odskočení kameňa

 a výmeny bočných líšt

FNSD = finančné náklady za hodnotenú časť diela celkom ( pre tento prípad sa jedná o obdobie rokov 2019 -2020) [EUR]

CFN = celkové finančné náklady za dielo ( pre tento prípad sa jedná o obdobie rokov 2019 -2020) [EUR]

Týmto postupom sa stanoví maximálne bodové ohodnotenie pre:

1. Výmenu čelných skiel
2. Výmenu zadných skiel
3. Výmenu bočných skiel
4. Oprava skla po odskočení kameňa
5. Výmena bočných líšt

2. Stanovenie bodového ohodnotenia pre jednotlivé vozidlá v závislosti od zastúpenia počtu konkrétneho typu vozidla v rámci celkovej skladby vozidiel.

PVT

BHV = ------------------- x BH

CPV

BHV = bodové hodnotenie pre jednotlivé vozidlá v závislosti od zastúpenia počtu konkrétneho typu vozidla v rámci celkovej skladby vozidiel

CPV = celkový počet hodnotených vozidiel [ks]

PVT = počet vozidiel konkrétneho vyhodnocovaného typu [ks]

3. Stanovenie bodového ohodnotenia ponúk jednotlivých dodávateľov pre jednotlivé typy skiel, opráv skiel po odskočení kameňa a výmeny bočných líšt

NC

BHCD = ---------------------- x BHV

HC

BHCD = bodové hodnotenie časti diela (výmeny jednotlivých typov skiel, opráv skiel po odskočení kameňa a výmeny bočných líšt)

NC = najnižšia cena z ponuky uchádzačov za hodnotenú časť diela (výmenu jednotlivých

typov skiel, opráv skiel po odskočení kameňa alebo výmeny bočných líšt) [EUR]

HC = hodnotená cena konkrétneho uchádzača konkrétnej časti diela (výmeny jednotlivých

typov skiel, opráv skiel po odskočení kameňa alebo výmeny bočných líšt) [HC]

4. Tento postup podľa vzorca v bode 3. sa zopakuje pre všetky časti diela (výmenu jednotlivých typov skiel, opráv skiel po odskočení kameňa alebo výmeny bočných líšt).

5. Stanovenie celkového bodového hodnotenia pre konkrétneho uchádzača

CBH = ∑BHCD

CBH = celkové bodové hodnotenie konkrétneho uchádzača

Na základe vyššie uvedeného systému bodového hodnotenia ponúk uchádzača vyplýva, že jedným z faktorov, resp. kritériom, s ktorým systém bodového hodnotenia pracuje, je aj cena ponúknutá za opravy skiel, zoradené podľa príslušných skupín za jednotlivé vozidlá obstarávateľa.

Tieto ceny v EUR bez DPH uvádza uchádzač v Prílohe č. 2 Výzvy na predkladanie ponúk a to v tabuľkách:

Pre trolejbusy: A1-Cenník: 1. – 3. SOLARIS

 A2-Cenník: 4. – 5. SOR

Pre autobusy: B1-Cenník: 1. Perun

 B2-Cenník: 2. Iveco Hybrid

 B3-Cenník: 3. Solaris (4. gener.)

 B4-Cenník: 4. Solaris

 B5-Cenník: 5. Irisbus

 B6-Cenník: 6. Karosa

Do každej tabuľky uchádzač vpíše jednotkové ceny za opravu v EUR bez DPH a uvedie cenu spolu v EUR bez DPH za príslušnú skupinu.

Výška cien za opravy, ktoré uchádzač ponúkne a uvedie v tabuľkách, má zásadný vplyv na výšku získaného celkového počtu bodov. Maximálny celkový počet bodov, ktoré môže (úspešný) uchádzač získať je 100 bodov.

Príloha č. 2 Výzvy na predkladanie ponúk, v ktorej uchádzač uvádza ceny v tabuľkách, je zároveň Prílohou č. 2 Zmluvy o dielo.

Uchádzač je povinný: 1. uviesť jednotkové ceny za opravy ku všetkým položkám v príslušnej tabuľke Prílohy č. 2;

 2. uviesť ceny spolu za konkrétne skupiny v príslušnej tabuľke Prílohy č. 2;

 3. uviesť jednotkové ceny a ceny spolu za konkrétne skupiny vo všetkých tabuľkách Prílohy č. 2;

Obstarávateľ uvádza, že ceny uvedené v Prílohe č. 2 budú platné počas celej doby trvania platnej a účinnej Zmluvy o dielo.

Systém bodového hodnotenia ponúk uchádzačov pracuje okrem cien ponúknutých uchádzačom aj s ďalšími hodnotami a ukazovateľmi, ktorými sú:

FNSD = finančné náklady za hodnotenú časť diela celkom;

-podklad je k dispozícii ako Príloha č. 7 Výzvy na predkladanie ponúk;

CFN = celkové finančné náklady za dielo;

-podklad je k dispozícii ako Príloha č. 7 Výzvy na predkladanie ponúk;

CPV = celkový počet hodnotených vozidiel;

-podklad je k dispozícii ako Príloha č. 7 Výzvy na predkladanie ponúk;

PVT = počet vozidiel konkrétneho vyhodnocovaného typu;

-podklad je k dispozícii ako Príloha č. 7 Výzvy na predkladanie ponúk;

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: peter.durkovsky@dpmz.sk.

Obstarávateľ akceptuje predloženie dokladov v ponuke vyhotovených aj v inom elektronickom needitovateľnom formáte okrem formátu .pdf.

Predloženie ponuky v listinnej forme na adresu sídla obstarávateľa je v rozpore s požiadavkami obstarávateľa a takto doručené ponuky nebudú zaradené do vyhodnotenia na základe hodnotiaceho kritéria podľa bodu 11. Výzvy.

**13. Lehota na predkladanie ponúk**

Termín: **do 07.05.2021 (vrátane tohto dňa)**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie ponúk a ktoré sa týkajú predmetu zákazky (ZoD). Môže tak urobiť v termíne najneskôr do 28.04.2021 (vrátane tohto dňa). Žiadosť o vysvetlenie uchádzač zašle e-mailom na adresu obstarávateľa: peter.durkovsky@dpmz.sk a v kópii na adresu lubomir.fides@dpmz.sk. Obstarávateľ bezodkladne, najneskôr do 30.04.2021 (vrátane tohto dňa) podá záujemcovi/uchádzačovi písomne (e-mailom) vysvetlenie. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač predložil všetky požadované doklady a splnil všetky podmienky/požiadavky určené obstarávateľom vo Výzve na predkladanie ponúk, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky uchádzačov sa po vyhodnotení na základe postupu podľa bodu 11. Výzvy zoradia podľa výšky získaného celkového počtu bodov. Úspešným bude ten uchádzač, ktorý získa v procese vyhodnotenia najvyšší celkový počet bodov. Tento uchádzač sa umiestni na 1. mieste v poradí uchádzačov. Maximálny počet bodov, ktorý môže uchádzač získať je 100 bodov.

Ostatným uchádzačom, ktorí získali nižší celkový počet bodov ako úspešný uchádzač, bude priradené umiestnenie v poradí zostupným spôsobom a to podľa výšky dosiahnutého celkového počtu bodov. Títo uchádzači budú vyhodnotení ako neúspešný uchádzači.

V prípade, že ponuku predloží iba jeden uchádzač, porovnávanie celkového získaného počtu bodov nebude v rámci vyhodnotenia realizované a obstarávateľ (odborný útvar obstarávateľa, t.j. predkladateľ požiadavky na obstaranie predmetu zákazky) posúdi ponúknuté jednotkové ceny uchádzača (napr. v porovnaní s cenami dostupnými na trhu alebo s cenami, ktoré sú uvedené v uzavretých zmluvách, ktoré sú k dispozícií z verejne prístupných zdrojov a pod.), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 18.05.2021 (vrátane tohto dňa) po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia ponúk uchádzačom, obstarávateľ písomne (e-mailom) vyzve úspešného uchádzača k doručeniu potvrdených rovnopisov Zmluvy o dielo v listinnej forme a informuje ho o ďalšom postupe pri uzavretí Zmluvy o dielo.

**17. Doplňujúce informácie**

1.Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.

2.Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky, pokiaľ bola táto určená napr. v návrhu Zmluvy o dielo. Tiež si vyhradzuje právo zrušiť obstarávanie predmetu zákazky, ak sa zmenili okolnosti, za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna ponuka, resp. ak iba jedna ponuka splnila všetky požiadavky obstarávateľa uvedené vo Výzve na predkladanie ponúk.

3.Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.

**18. Zoznam príloh k Výzve na predkladanie ponúk**

Príloha č. 1: Opis predmetu zákazky a jeho technická špecifikácia

Príloha č. 2: Identifikačné údaje uchádzača a návrh na plnenie kritérií (Cenník)

Príloha č. 3: Návrh Zmluvy o dielo

Príloha č. 4: Čestné vyhlásenie\_1

Príloha č. 5: Čestné vyhlásenie\_2

Príloha č. 6: Čestné vyhlásenie\_3

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 21.04.2021**

Vypracoval: Ing. Peter Ďurkovský, odd. verejného obstarávania